CELEX: 52008XG1213(02)
Language: da
Date: 2008-12-13 00:00:00
Title: Rådets konklusioner om arkitektur: Kulturens bidrag til bæredygtig udvikling

13.12.2008   
            
            
               DA
            
            
               Den Europæiske Unions Tidende
            
            
               C 319/13
            
         Rådets konklusioner om arkitektur: Kulturens bidrag til bæredygtig udvikling
   (2008/C 319/05)
   RÅDET FOR DEN EUROPÆISKE UNION,
   1.   SOM HENVISER TIL:
   
               —
            
            
               traktaten om oprettelse af Det Europæiske Fællesskab
            
         
               —
            
            
               Rådets resolution af 12. februar 2001 (1) om den arkitektoniske kvalitet i by- og landmiljøet, ifølge hvilken arkitektur skal betragtes som en grundlæggende del af vore landes kultur og livsmiljø
            
         
               —
            
            
               Rådets konklusioner af 24. maj 2007 om bidrag fra den kulturelle og den kreative sektor til at virkeliggøre Lissabonmålene (2), som understreger, at kulturelle aktiviteter og kreative industrier, herunder arkitektur, spiller en kritisk rolle for fremme af innovation og teknologi og er nøglefaktorer i forbindelse med at skabe bæredygtig vækst i fremtiden, og
            
         
               —
            
            
               Rådets resolution af 16. november 2007 om en europæisk kulturdagsorden (3), som i forlængelse af Kommissionens meddelelse af 10. maj 2007 (4) understreger kulturens tværgående rolle.
            
         2.   SOM NOTERER SIG:
   
               —
            
            
               Den Europæiske Unions nye strategi til fordel for bæredygtig udvikling (5), som Det Europæiske Råd vedtog den 15.-16. juni 2006, og hvis overordnede mål det er at identificere og udvikle foranstaltninger, der sætter EU i stand til at opnå vedvarende forbedring af livskvaliteten for både nuværende og kommende generationer ved skabelse af bæredygtige samfund, der kan forvalte og anvende ressourcerne effektivt og udnytte økonomiens økologiske og sociale innovationspotentiale for således at sikre velfærd, miljøbeskyttelse og social samhørighed
            
         
               —
            
            
               Leipzigcharteret om bæredygtige europæiske byer, der blev udarbejdet af ministrene med ansvar for byudvikling den 24. maj 2007 (6), og som understeger betydningen af den arkitektoniske kultur og opfordrer til vedtagelse af en integreret tilgang til byudvikling, der omfatter byernes økonomiske, sociale, økologiske og kulturelle dimensioner, på grundlag af samarbejde mellem de forskellige administrative og politiske ansvarsniveauer og mellem offentlige og private aktører.
            
         3.   SOM GLÆDER SIG OVER:
   
               —
            
            
               arbejdet i det »Europæiske forum for arkitektur« med arkitektonisk kvalitet og bæredygtig udvikling.
            
         4.   SOM UNDERSTREGER:
   
               —
            
            
               at arkitektur som en disciplin, der involverer kulturskabelse og innovation, herunder teknologisk skabelse, udgør en bemærkelsesværdig illustration af, hvad kultur kan tilføre bæredygtig udvikling på grund af dens virkning på byernes kulturelle dimension samt på økonomi, social sammenhængskraft og miljø
            
         
               —
            
            
               at arkitektur desuden er et eksempel på kulturens tværgående karakter derved, at den er omfattet af flere offentlige politikker og ikke blot kulturpolitikkerne.
            
         5.   SOM TAGER I BETRAGTNING:
   
               —
            
            
               at de europæiske byer i dag står over for store udfordringer: den demografiske udvikling og dens konsekvenser med hensyn til diffus byspredning, miljøudfordringer og bekæmpelse af klimaændringer, bevarelse af den sociale sammenhængskraft, især i forbindelse med økonomiske og kulturelle forandringer, beskyttelse og opprioritering af arkitektur- og kulturarven
            
         
               —
            
            
               at imødegåelsen af disse udfordringer sker gennem en bæredygtig byudvikling, der er en integreret og kreativ tilgang, hvor kultur, økonomi, sociale forhold og miljø har lige stor betydning
            
         
               —
            
            
               at bæredygtig byudvikling indebærer:
               
                           —
                        
                        
                           at der lægges særlig vægt på den arkitektoniske kvalitet og mangfoldighed, som indgår i den kulturelle mangfoldighed, på bevarelsen og styrkelsen af arkitekturarven og på natur- og bylandskabernes særlige identitet
                        
                     
                           —
                        
                        
                           at der bidrages til forvaltningen af projekter, der fremmer udnyttelse og omlægning af områder og bygninger, navnlig forladte industriområder, kontrol med energiressourcerne inden for rammerne af bekæmpelsen af klimaændringer og mindskelse af forureningen
                        
                     
                           —
                        
                        
                           at der ved hjælp af nyskabende arkitektoniske og urbanistiske tilgange tages hensyn til udviklingen i indbyggernes livsstil, især udfordringerne vedrørende mobilitet og demografiske forandringer og målsætningerne om social samhørighed, social mangfoldighed og interkulturel dialog samt borgerdeltagelse
                        
                     
                           —
                        
                        
                           at arkitekturskabelse af høj kvalitet fremmes, da den er en faktor i byernes økonomiske og turistmæssige dynamisme og tiltrækningskraft
                        
                     
         
               —
            
            
               at arkitektur spiller en samlende og nyskabende rolle i gennemførelsen af en bæredygtig byudvikling, idet den især gør det muligt:
               
                           —
                        
                        
                           at forene de til tider indbyrdes modstridende krav i forbindelse med bevarelse af bygninger og landskaber og nutidige frembringelser eller indbyggernes legitime ønsker og kontrol med diffus byspredning og
                        
                     
                           —
                        
                        
                           ved sin mangfoldighed, kvalitet og kreativitet at bidrage til kulturel berigelse og til byboernes livskvalitet samt til byernes økonomiske, handelsmæssige og turistmæssige dynamik, især gennem sin pool af små og mellemstore virksomheder
                        
                     
         
               —
            
            
               at bæredygtig byudvikling endelig giver mulighed for kreativitet, innovation, fornyelse af de arkitektoniske stilarter samt genoptagelse og nyfortolkning af traditionel praksis.
            
         6.   SOM MED INTERESSE BEMÆRKER:
   
               —
            
            
               initiativerne i mange europæiske byer, især inden for rammerne af »Den Europæiske Kulturhovedstad«, der skal gøre kultur og især arkitektur til et af de vigtigste redskaber til at revitalisere dem
            
         
               —
            
            
               fremkomsten af »kreative byer«, hvis bæredygtige byudvikling er baseret på nye konkurrenceparametre, herunder byinfrastrukturens kvalitet og samspillet mellem kultur og industri.
            
         7.   OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER OG UNDER IAGTTAGELSE AF NÆRHEDSPRINCIPPET:
   
               —
            
            
               at tage hensyn til arkitekturen og arkitekturens særlige karakter, især dens kulturelle dimension, i alle de relevante politikker, især politikken for forskning, økonomisk og social samhørighed, bæredygtig udvikling og uddannelse
            
         
               —
            
            
               for så vidt angår arkitekturen ud over de tekniske standarder at udvikle en tilgang, der indeholder generelle, økonomiske, sociale, kulturelle og miljømæssige målsætninger
            
         
               —
            
            
               at fremme innovation og eksperimenter vedrørende bæredygtig udvikling inden for arkitektur, byplanlægning og landskabspleje, især i forbindelse med europæiske politikker og programmer samt offentlige kontrakter
            
         
               —
            
            
               at styrke vidensniveauet, især med hensyn til statistik, inden for arkitektursektoren og dens bidrag til en bæredygtig udvikling
            
         
               —
            
            
               at bevidstgøre offentligheden om arkitekturens og byplanlægningens rolle i forbindelse med skabelsen af et livsmiljø af høj kvalitet og i højere grad inddrage dette i en bæredygtig byudvikling
            
         
               —
            
            
               at undersøge muligheden for i samarbejde med eksperter og under hensyntagen til en række medlemsstaters erfaringer at gennemføre en årlig »europæisk arkitekturdag«
            
         
               —
            
            
               i fællesskab at sikre opfølgning på nærværende konklusioner og gøre status over gennemførelsen heraf inden 2012.
            
         8.   OPFORDRER MEDLEMSSTATERNE TIL:
   
               —
            
            
               at sørge for, at arkitektur spiller en samlende og innovativ rolle i forbindelse med bæredygtig udvikling, og dette lige fra udformningen af et arkitektur-, by- eller landskabsprojekt eller genopretningen af en lokalitet
            
         
               —
            
            
               at bidrage til udviklingen af potentialet for økonomisk vækst og beskæftigelse inden for arkitektur, der er en kulturindustri og en kreativ industri
            
         
               —
            
            
               at fremme uddannelsen i arkitektur, herunder arkitekturarven, og livsmiljø, især ved kunst- og kulturuddannelse
            
         
               —
            
            
               at fremme grund- og efteruddannelse af arkitekter, byplanlæggere og landskabsarkitekter i bæredygtig udvikling
            
         
               —
            
            
               at lægge vægt på arkitektur inden for rammerne af gennemførelsen af »det europæiske år for kreativitet og innovation (2009)«
            
         
               —
            
            
               hvis det er relevant, at benytte den åbne koordinationsmetode for kultur.
            
         9.   OPFORDRER KOMMISSIONEN TIL:
   
               —
            
            
               at tage hensyn til arkitektur i forbindelse med udarbejdelsen af sin grønbog om kulturindustrien og kreative industrier
            
         
               —
            
            
               at inddrage netværk af eksperter og fagfolk i den offentlige og private arkitektursektor, som f.eks. det »Europæiske forum for arkitektur«, i arbejdet og i konsultationerne om udfordringer og/eller spørgsmål vedrørende arkitektur
            
         
               —
            
            
               sammen med disse netværk og det europæiske netværk af arkitektskoler at tilskynde til:
               
                           —
                        
                        
                           oplysning og udveksling af god praksis og forskningsarbejde mellem arkitekter, bygherrer og brugere
                        
                     
                           —
                        
                        
                           uddannelse af unge fagfolk inden for arkitektur, byplanlægning og landskabspleje på området bæredygtig udvikling, udnyttelse af deres arbejde samt deres adgang til offentlige og private kontrakter.
                        
                     
         
      (1)  EFT C 73 af 6.3.2001, s. 6.
   
      (2)  EUT C 311 af 21.12.2007, s. 7.
   
      (3)  EUT C 143 af 10.6.2008, s. 9.
   
      (4)  9496/07 og ADD 1.
   
      (5)  10117/06.
   
      (6)  http://www.eu2007.de/en/News/download_docs/Mai/0524-AN/075DokumentLeipzigCharta.pdf